এর আগে প্রবাসীদের ভোটার করতে একাধিক কারিগরি টিম গঠন করা হয়। এ টিমের করণীয় ছিল; পাসপোর্ট ও ইমিগ্রেশন কর্তৃপক্ষ কীভাবে প্রবাসী বাঙালিদের পাসপোর্ট দেন; সে বিষয়ে আদ্যপান্ত তথ্য সংগ্রহ করা, পররাষ্ট্র, প্রবাসী কল্যাণ এবং দূতবাসগুলোর মধ্যে সমন্বয় করে তাদের ভোটার করা, ভোটার করতে আর্থিক কত ব্যয় হবে তা নির্ধারণ করা এবং প্রথম নির্বাচিত দেশগুলোতে প্রচার চালানোর পদ্ধতি জানা। ইতোমধ্যে এসব দাফতরিক কাজ শেষ হয়েছে। এখন সভা করে টিম পাঠানোর মাধ্যমে ভোটার কার্যক্রম শুরু করবে কমিশন।